สวัสดีครับผมเคยเป็นสิวหัวช้างบริเวณที่จมูกแดงมากเลยครับหลายปีแล้วประมาณ3-4ปีได้ แล้วตอนนั้นผมเหมือนจะกดสิวจนจมูกม่วงเจ็บมากเลยครับ ปัจจุบันบริเวณจมูกก็แดงอยู่แล้วเหมือนจะมีสิวที่ไม่มีสิวแดงๆประมา3เม็ดครับจมูกแดงตลอดเลย ครวญแก้ใขยังไงดีครับ
สวัสดีค่ะ อาการมีรอยแดงๆที่จมูก ไม่แน่ใจว่าตอนนี้ยังมีตุ่มสิวให้เห็นหรือไม่นั้น ก็อาจจะเป็นรอยแดงจากตัวสิวเอง หรือแดงจากสาเหตุอื่นๆเช่น การกระแทกโดน การถูไถบ่อยๆ การมีภาวะหน้าแดงง่ายจากผิวที่ระคายเคืองง่ายต่อการสัมผัส การแพ้สารใดๆที่ใช้กับใบหน้า การโดนแดดมากระตุ้น ผื่นผิวหนังอักเสบซึ่งรอยแดงที่ผิวหนังบนใบหน้านั้น มีการวินิจฉัยได้หลายอย่างดังกล่าวไป การจะให้ได้การวินิจฉัยที่แน่ชัด จำเป็นต้องตรวจร่างกายจริงร่วมไปด้วยแต่หลักการรักษาภาวะของการแดงบนใบหน้าในเบื้องต้น อาจพยายามหลีกเลี่ยงไม่ไปขัดถูแรงๆ ใช้น้ำเปล่าหรือน้ำสบู่อ่อนๆล้างหน้าเบาๆ หลีกเลี่ยงการใช้ครีมหรือสารใดๆที่กระตุ้นให้อาการแดงเป็นมากขึ้น หลีกเลี่ยงแสงแดดจัด สังเกตอาการถ้าแดงมากชัดเจน แสบ ระคาย หรือมีตุ่มสิวเยอะ เป็นตุ่มหนอง ควรไปพบแพทย์